CELEX: C2006/121/27
Language: el
Date: 2006-05-20 00:00:00
Title: Υπόθεση T- 99/06: Προσφυγή της  30ής Μαρτίου 2006  — Phildar κατά ΓΕΕΑ

20.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/15
            
         Προσφυγή της 30ής Μαρτίου 2006 — Phildar κατά ΓΕΕΑ
   (Υπόθεση T- 99/06)
   (2006/C 121/27)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Phildar SA (Roubaix, Γαλλία) [Εκπρόσωπος: E. Baud, avocat]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Comercial Jacinto Parera SA (Βαρκελώνη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 16ης Ιανουαρίου 2006, υπόθεση R 245/2004 — 2
            
         
               —
            
            
               επικουρικώς, στην περίπτωση που το Πρωτοδικείο αποφασίσει να μην ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 16ης Ιανουαρίου 2006 στην υπόθεση R 245/2004 — 2, να αναπέμψει την υπόθεση ενώπιον του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) προκειμένου αυτό να αποφανθεί επί της ανακοπής κατά της καταχωρίσεως της αιτήσεως για την καταχώριση του κοινοτικού σήματος «FILDOR» με αριθμό 831 834, ιδίως βάσει του προγενέστερου γαλλικού λεκτικού σήματος «FILDOR» με αριθμό 744 927, του οποίου είναι δικαιούχος η προσφεύγουσα·
            
         
               —
            
            
               να καταδικάσει το καθού στα δικαστικά έξοδα και, αν το κρίνει ενδεδειγμένο, την παρεμβαίνουσα .
            
         Ισχυρισμοί και κύρια επιχειρήματα
   Αιτών την καταχώριση κοινοτικού σήματος: Comercial Jacinto Parera SA
   
      Σήμα προς καταχώριση: το λεκτικό σήμα «FILDOR» για προϊόντα των κλάσεων 22, 23, 24, 25 και 26 — αίτηση καταχωρίσεως αριθ. 831 834
   Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: τα εθνικά και διεθνή λεκτικά και εικονιστικά σήματα «FILDOR» και «PHILDAR» για προϊόντα των κλάσεων 22, 23, 24, 25 και 26.
   
      Απόφαση του τμήματος ανακοπών: Απόρριψη της αιτήσεως καταχωρίσεως του επίδικου σήματος
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Λόγοι ακυρώσεως: Παράβαση των άρθρων 8, παράγραφος 1, στοιχείο β', 62 και 73 του κανονισμού 40/94 του Συμβουλίου, για τους λόγους ότι τα επίμαχα σήματα είναι οπτικά και φωνητικά όμοια· ότι η προσφεύγουσα δεν είχε τη δυνατότητα να εκθέσει τις παρατηρήσεις της επί της εκτιμήσεως των τρόπων αγοράς των επίμαχων προϊόντων· και ότι το τμήμα προσφυγών απέρριψε την ανακοπή βάσει του προγενέστερου εθνικού εικονιστικού σήματος «PHILDAR» χωρίς να εξετάσει το προγενέστερο εθνικό λεκτικό σήμα «FILDOR».